Vit á Hamrinum leggja dent á eina góða móttøku-at børn og vaksin kenna seg væl at koma inn í húsið. Vit eru eitt livandi stað, har menning og upplivingar fáa frítt spæl. Har nærvera er ein týðandi partur av okkara arbeiði, soleiðis at børn og vaksin trívast og mennast í tryggum umhvørvi. Vit virka sum eitt felags hús, har børnini kunnu vitja og spæla saman. Somuleiðis hava vit fleiri felgas verkætlanir saman. Øll børn mennast, hvør í sínum lag. At kveikja tey kreativu evnini hjá børnunum, arbeiða vit tilvitaði við. Vit bjóða kreativar samlingar og møguleika møguleika at menna sínu kreativu evnir á ymsikan hátt. Vit vaksnu eru álítandi, opin og erlig- og vit lurta, eisini tá vit eru ósamd. Hetta merkir at vit mugu hava virðing fyri øðrvísi hugsanum, enn okkara egnu-at vit virða og viðurkenna ymisleikarnar hjá hvørjum øðrum. Foreldrini eiga til eina og hvørja tíð at kenna tryggleika við stovnin og at hava álit á starvsfólkunum- og sjálvsagt eitt gott samstarv millum stovn og heim er høgt raðfest. At hava tað stuttligt-børn og vaksin-er sjálvsagt ein sera týðandi partur av okkara arbeiði. Upp & afturlatingar tíðir Stovnurin letur upp kl 7.30 og letur aftur kl 17.00. Opið er allar vanligar yrkadagar. Virksemið, bæði tað ætlaða og tað "spontana" byrjar kl. 09.30. Ætla tit at bjóða hinum børnunum á stovninum heim í føðingardag, eru tit vælkomin til tað. Frídagar Stovnurin er stongdur 3 vikur um summarið og millum jól og nýggjár. Tó hevur Tórshavnar Kommuna eitt tilboð til tey børnini, ið hava tørv á at vera á stovni hesar vikurnar, nærri kunning á Snarskivuni. Flaggdagin er eisini afturlatið, og grundlógardagin lata vit aftur kl. 12.00, stovnurin er eisini stongdur tveir ráðleggingardagar um árið, hetta verður lýst væl áðrenn. Ovurviðkvæmi og sjúka Um barn tykkara er ovurviðkvæmt fyri onkrum í mati, og ein læknaváttan fyriliggur, kann barnið fáa serkost. Tosa við starvsfólkið á stovuni um hetta. Klæðir Skiftandi føroyska veðurlagið ger, at tað er neyðugt hjá barninum at hava heit klæði, regnklæði og gummistivlar við hvønn dag. Eyka sett av klæðum skal liggja í kassanum. Navn skal vera í øllum klæðunum. Heyst: Vit fletta, tilgerða matin frá av slaktinum og eta ein góðan heystdøgurða saman. Jól: Vit fara til jólagudstænastu saman við hinum dagstovninum á Argjum. Stovnurin bjóðar góðan Jóladøgurða. Sláa tunnu úti á stovunum. Stovnurin bjóðar døgurða hendan dagin. Páskir: Vit gera páskaprýði og hugna um á stovninum. Uppslag verður sett upp á talvuna í gongini nær tað verður. Námsfrøðilesandi Vit leggja dent á at vera ein undirvísingarstovnur, tí hava vit av og á námsfrøðislesandi í starvsvenjing. Hesi koma inn á eina stovu afturat teimum føstu starvsfólkunum og læra at samstarva og vera saman við børnunum, foreldrunum og starvsfólkunum. Hetta er lærurík fyri okkum og vilja vit virka fyri at geva teimum námsføðilesandi eina holla vitan innan dagstovnaøkið og fakið.